Jabatan Perhutanan Semenanjung Malaysia

Jabatan Perhutanan Semenanjung Malaysia (Tulisan Jawi: جابتن ڤرهوتنن سمننجوڠ مليسيا; singkatan: JPSM) merupakan sebuah jabatan yang di bawah Kementerian Sumber Asli dan Kelestarian Alam. Ia bertanggungjawab untuk menguruskan, merancang, melindungi dan membangunkan kawasan Hutan Simpanan Kekal (HSK) di seluruh Semenanjung Malaysia.

 Pentadbiran 
Jabatan ini diketuai oleh seorang Ketua Pengarah Perhutanan dengan dibantu oleh 2 orang Timbalan Ketua Pengarah iaitu daripada Bahagian Operasi dan Teknikal serta Bahagian Dasar dan Perancangan.  

Jabatan ini juga mempunyai 11 buah Jabatan Perhutanan Negeri (JPN), 1 buah Jabatan Perhutanan Wilayah Persekutuan (JPWP) serta 36 buah Pejabat Hutan Daerah / Jajahan (PHD/J) di seluruh Semenanjung Malaysia. 

Terdapat 3 buah Jabatan Perhutanan Negeri yang tidak mempunyai Pejabat Hutan Daerah sebaliknya mempunyai Pejabat Renjer Hutan iaitu Jabatan Perhutanan Negeri Perlis, Jabatan Perhutanan Negeri Pulau Pinang dan Jabatan Perhutanan Negeri Melaka.

Pejabat hutan daerah yang terbanyak dalam rekod JPSM ialah di bawah pentadbiran Jabatan Perhutanan Negeri Pahang (JPNP) yang mempunyai 8 pejabat hutan daerah. Walau bagaimanapun, setiap pejabat hutan daerah mempunyai Pejabat Renjer Hutan contohnya Pejabat Hutan Daerah Johor Utara yang merupakan bawah Jabatan Perhutanan Negeri Johor (JPNJ) mempunyai 4 buah Pejabat Renjer iaitu PRH Segamat, PRH Labis, PRH Muar dan PRH Ledang.

 Rujukan 

 Pautan luar 

 Portal rasmi bagi Jabatan Perhutanan Semenanjung Malaysia (JPSM)

Kategori:Kementerian Sumber Asli dan Kelestarian Alam Malaysia
Kategori: Penubuhan 1901 di Malaysia
Kategori:Jabatan Perhutanan Semenanjung Malaysia